Държавен вестник, бр. 27, 2010 г., стр. 37

БРОЙ  27	
Д Ъ Р Ж А В Е Н  В Е С Т Н И К 	
СТР.  37  
12. организира изготвянето на тестове за 
определяне нивото на владеене на чужди езици 
и провеждането на изпити с военнослужещите 
и цивилните служители съгласно стандартите 
на НАТО; 
13. разработва мерки за мотивиране и за­
държане  на личния състав в министерството, в 
структурите на пряко подчинение на министъра 
и в Българската армия;
14. координира дейността по отношение на 
социалната адаптация на военнослужещите и 
осъществява връзките на министерството с 
партньорите от неправителствения сектор за 
осигуряване трудовата реализация  на освобо­
дените от военна служба;  
15. подпомага министъра при осъществяване 
политиката на равнопоставеност и по защита 
на правата на човека и основните свободи във 
въоръжените сили; 
16. координира работата с военните и пат­
риотичните съюзи; 
17. осъществява политиката на минис­
терството по подпомагане на гражданите, 
пострадали при или по повод отбраната на 
страната,  техните семейства, военнослужещите 
и цивилните служители от министерството, 
структурите на пряко подчинение на министъра 
и Българската армия;  
18. подпомага министъра при осъществява­
не на политиката  в областта на социалното 
сътрудничество;
19. подпомага министъра при осъществява­
не на политиката и дейността по безопасни и 
здравословни условия на труд във въоръжените 
сили и осъществява контрол по спазването є;
20. подпомага министъра при осъществя­
ване на политиката, свързана със спортната 
дейност във въоръжените сили, и контролира 
прилагането є;  
21. подпомага министъра при осъществяване 
на политиката по опазването, поддържането 
и възстановяването на военните паметници и 
гробища в страната и в чужбина;
22. осъществява методическо ръководство 
на дейностите, свързани с военните клубове и 
военно-почивното дело.
Чл. 31. Дирекция „Инвестиции в отбраната“:
1. подпомага министъра при формирането, 
провеждането и контрола на изпълнението на 
политиките в областта на:
а) развитието на въоръжението, техниката 
и системите;
б) научноизследователската и развойната 
дейност и сътрудничеството в тази област;
в) международното военнотехническо сът­
рудничество;
г) развитието на отбранително-технологич­
ната индустриална база;
д) придобиването на отбранителни продукти;
е) управлението на жизнения цикъл на от­
бранителните продукти;
ж) качеството на отбранителните продукти 
и сертификацията на системите за управление 
на качеството;
з) военната стандартизация, техническата 
съвместимост и кодификация;
2. организира и координира функциониране­
то на системата за отбранителна аквизиция и 
осигурява работата на Съвета по въоръженията;
3. организира планирането и координира 
изпълнението на научно-изследователската и 
развойната дейност и на научно-техническото 
сътрудничество на министерството;
4. планира, организира и координира на­
ционалното участие в областта на научните 
изследвания, въоръженията и аквизицията в 
рамките на НАТО и Европейския съюз; 
5. координира изпълнението на национал­
ните отговорности по програмата на САЩ за 
чуждестранно военно финансиране и по управ­
ление на съответните проекти;
6. осъществява дейностите по защита и 
използване на индустриалната собственост на 
министерството;
7. организира възлагането на обществени 
поръчки с възложител министърът на отбраната 
за доставки и услуги в изпълнение на Един­
ния финансов план за материално-техническо 
осигуряване;
8. подпомага министъра при осъществяването 
на дейностите, свързани с офсета; 
9. извършва управление на договорите, склю­
чени в резултат на проведените от дирекцията 
процедури, и на офсетни споразумения и коор­
динира дейността на съответните интегрирани 
проектни екипи; 
10. извършва мониторинг, анализ и упра­
вление на риска в областта на подготовката и 
управлението на договорите, сключени в резул­
тат на проведените от дирекцията процедури 
за доставки и услуги; 
11. планира и организира процесите по 
ратифициране и разпространение на стандарти­
зационните документи на НАТО и развитието 
на съответната информационна система;
12. организира поддръжката на национална 
кодификационна система, съвместима със сис­
темата на Организацията на Северноатлантиче­
ския договор, и дейностите по кодификация на 
материални средства за отбрана на страната;
13. методически ръководи дейностите на 
Института по отбрана при:
а) разработването, придобиването, модерни­
зацията, поддържането и контрола на качеството 
на отбранителни продукти;
б) сътрудничеството в областта на научните 
и приложните изследвания и изпитванията на 
отбранителни продукти;
в) разработването на стандарти, задания, 
спецификации, методики и други документи, 
свързани с изпълнението на политиките в об­
ластта на аквизиционните процеси;
14. осъществява пазарно проучване на стоки 
и услуги.